1978. aastal kogunes kaardilaudade taha juba 42 mängijat ning pärast tuliseid vaidlusi jõuti järeldusele, et raha ei peaks saama teps mitte ainult esimene koht. Otsustati, et auhinnafond jagatakse esimese viie mängija vahel. Põhiturniir paisus mitmepäevaseks ürituseks  ning juba esimesel päeval langesid välja kõik eelnevad maailmameistrid ning ainuke naismängija Barbara Freer. Teise päeva lõpuks oli selgitatud kuus finalisti, kes jätkasid kolmandal päeval. Võitjaks tuli maailmas pigem piljardimängijana tuntud Bobby Baldwin, kes pistis taskusse poole auhinnafondist ($210.000).